رانا ماجد علی :

عزاداری ہمارا بنیادی آئینی و قانونی حق ہے اس پر کسی بھی قسم کا کوئی سمجھوتہ نہیں

مجلس وحدت مسلمین پنجاب کے تحفظ عزاداری سیل کے سیکرٹری نے کہا : سیرت معصومینؑ پر عمل کرتے ہوئے ہمیں باہمی وحدت اخوت اور امن و محبت کی فضا کر برقرار رکھنا ہے

خبر کا کوڈ: ۴۲۸۵۵۱

تاریخ: ۱۵ شهريور ۲۰۱۷ - ۱۱:۰۱

رسا نیوز ایجنسی کی رپورٹ کے مطابق ملک بھر کی طرح پنجاب بھر میں بھی ایام خلیفتہ المسلمین امیرالمومینن حضرت علی علیہ السلام کی شہادت کے مناسبت سے 19 رمضان تا 21 رمضان المبارک مجالس عزاء و جلوس ہائے عزاء کا انعقاد ہوگا۔

مجلس وحدت مسلمین پنجاب کے تحفظ عزاداری سیل کے سیکرٹری رانا ماجد علی نے لاہور میں افطار ڈنر سے خطاب کرتے ہوئے کہا ہے کہ انتظامیہ اور پنجاب حکومت عزاداروں کی سکیورٹی اور مجالس عزاء و جلوس ہائے عزاء کے انعقاد میں عزاداران امام عالی مقام کیساتھ بھرپور تعاون کرے۔

انہوں نے کہا کہ صوبائی سیکرٹریٹ میں قائم کنٹرول روم سے پنجاب بھر کے اضلاع سے رابطے میں رہیں گے، کسی بھی ناخوشگوار واقعے کی صورت میں انتظامیہ کیساتھ مل کر اس کا سدباب کرنے کی کوشش کریں گے، لیکن عزاداری جو ہمارا بنیادی آئینی و قانونی حق ہے اس پر کسی بھی قسم کا کوئی سمجھوتہ نہیں کریں گے۔

انہوں نے وضاحت کی : ہماری یہ عبادت ہے اور ہم اس میں کسی بھی قسم کے خلل کو بنیادی آئینی حقوق سے متصادم سمجھتے ہوئے مسترد کریں گے۔

انہوں نے کہا کہ سیرت معصومینؑ پر عمل کرتے ہوئے ہمیں باہمی وحدت اخوت اور امن و محبت کی فضا کر برقرار رکھنا ہے تاکہ دشمن اپنے مذموم عزائم میں کا میاب نہ ہو سکے۔/۹۸۹/ف۹۴۰/